Diari Oficial de la Generalitat Valenciana


Sumari del DOGV 6199, del 04-02-2010 (2010/1139)

RESOLUCIÓ de 29 de gener de 2010, del secretari autonòmic d'Ocupació, director general del Servef, per la qual es determinen els imports de les subvencions als centres associats per a la realització de les accions durant l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6199

Data del DOGV
:   04-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1139


Data del document
:   29-01-2010

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * ajuda pública

RESOLUCIÓ de 29 de gener de 2010, del secretari autonòmic d'Ocupació, director general del Servef, per la qual es determinen els imports de les subvencions als centres associats per a la realització de les accions durant l'exercici 2010.  
 [2010/1139]  
La Llei 3/2000, de 17 d'abril, va atribuir al Servici Valencià d'Ocupació i Formació (SERVEF) la gestió de les polítiques d'ocupació i formació professional, la intermediació en el mercat de treball i l'orientació laboral a la Comunitat Valenciana, de manera coordinada amb altres òrgans administratius de la Generalitat.   
L'esmentada norma va incorporar, a més, el nou model d'actuació de l'administració autonòmica que dóna cabuda a la participació activa de diversos sectors de la societat en les tasques públiques. En este context, i a fi de millorar les tècniques de gestió de la intermediació laboral, la llei va possibilitar l'aparició de centres associats aliens a l'organització administrativa.  
L'Ordre de 25 de febrer de 2003, de la Conselleria d'Economia, Hisenda i Ocupació, establix el règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i peveu l'atorgament de les corresponents subvencions com a contraprestació a la realització de les accions per a les quals han sigut homologats.   
D'acord amb allò disposat en l'article 12.1 de l'esmentada Ordre, en relació amb la disposició final primera d'esta norma, es faculta el director general del SERVEF per a determinar els imports unitaris per les accions de captació d'ofertes i de tractament de demandes d'ocupació per a l'exercici 2010.   
D'acord amb allò exposat, i d'acord amb les competències atorgades, resolc:  
Primer  
Fixar l'import de les ajudes en els termes següents:  
a) Per les accions de captació d'oferta, es manté una subvenció de 39 euros, per oferta captada i tramitada al Servef, en el termes previstos en l'article 5 de l'Ordre de 25 de febrer de 2003.   
b) Per les accions de tractament de la demanda d'ocupació, es manté una subvenció de 23 euros per curriculum vitae introduït i validat pel Servici Valencià d'Ocupació i Formació.   
En el cas dels centres homologats especialistes en l'atenció a persones discapacitades, l'import de la subvenció serà de 38 euros per curriculum vitae introduït i validat.  
Segon  
Publicar esta resolució en el Diari Oficial de la Comunitat Valenciana.  
València, 29 de gener de 2010.- El secretari autonòmic d'Ocupació, director general del Servef: Luis Lobón Martín.